Rieber-Mohn er utdannet cand.sociol. fra Universitetet i Oslo, og jobbet frem til 2003 i ulike stillinger i Oslo kommune og innen politikk. Hun var medlem av Oslo bystyre 1987–1991 og 1999–2003. Fra 2004 arbeidet hun med politikk på heltid, først som politisk rådgiver for Arbeiderpartiets stortingsgruppe, og fra 2005 til 2009 som statssekretær i Arbeids- og inkluderingsdepartementet. I 2004 ledet hun Arbeiderpartiets integreringsutvalg. Hun var Oslo Arbeiderpartis byrådslederkandidat ved valget i 2011, og var varaordfører i Oslo i perioden 2011–2015.